มีก้อนเนื้อกลมๆในช่องคลอด ไม่เจ็บ แต่มีตกขาวมากกว่าปกติ มีกลิ่น ตกขาวมีสีขาวเหมือนเนื้อครีมทาตัว บ้างทีก็เป็นสีเหลืองอ่อนๆ บ้างครั้งมีตุ้มเหมือนสิวขึ้นที่บริเวณข้างๆอวัยวะเพศ ประมาน1อาทิตย์ตุ้มถึงจะหาย จะเป็นมะเร็งปากมดลูกไหมค่ะ
สวัสดีค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @จากที่ อาการที่เล่ามาเรื่องตกขาวมีกลิ่นผิดปกติ และลักษณะผิดปกตินั้น แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ @ส่วนก้อนที่อยู่ที่ช่องคลอดยังไม่สามารถระบุได้ว่าเป็นจากสาเหตุใดนะคะ @เรื่องโรคมะเร็งปากมดลูกนั้น จากอาการที่เล่ามาจะยังไม่สามารถระบุได้ว่าเป็นหรือไม่เป็นโรคมะเร็งปากมดลูกนะคะ แนะนำให้ ไปพบสูตินารีแพทย์เพื่อตรวจวินิจฉัยโรคอีกทีนะคะ